ky en kk ky ru ru ky ky ru ru ru bg ru ru ru en hbs_cyr ru ky hu ky ru ky be ky ru be ky ky ru ky ky ky ky ky ky ky ky ky ky ky ky ky ky ky ru ru ky ky ky ky ru hu ru ky ru tt ru tt ru ru ru ru ky ru ru ru ky ru uk bg ky ru ky ru ky ru ky ru kk ru be ru ky ru ru ky ru mn ru av ru kk ru ky ru ky ru ky ru ky ru
"Агым", 09.10.09 - 16-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Агымда" мейманда - "Миңкыял FM"
Улуттук телерадио компаниясынын алкагында түзүлгөн обо ээлеринин бири -"Миңкыял FM" радиосунда болдук. "Миңкыял FM" азыркы тапта мыкты саналган радиолордун бири. Угармандары да арбып, ошону менен катар фонотекасы да кеңейип барат. Жумасына эле кеминде 7 ыр келет. Ал эми эфирге жараксыз болуп, четке кагылганы канча. Авазы ободо гана жаңырып келаткан "миңкыялчылардын" жүзүн эл таанысын деген ниетте аталган басмасөз түрүндө эмгектенген диджейлер менен баарлаштык. Баары жаш, ашкан энтузиаст, шайыр, ширелишкен ынтымак. Аларга бир эсе суктансаң, бир эсе сүйүнөсүң.
Кичинемден алып баруучулукка аябай кызыгар элем. Кечкисин үйдө чоң кишилерчилеп үч каналдан тең отуз мүнөттүк жаңылыктар түрмөгүн талбай көрчүмүн. Кыялга бата анан үй жумуштарын аткарууга киришчүмүн. Алгач эфирге чыккан күнүм - 2003-жылдын 15-ноябры. Ошол күнү айт майрамы эле. Эки сааттык куттуктоо программасын алып баргам. Кийин теле, гезит-журнал, корпоративдик кечелердин уюштуруучусу болуп, ар кайсы мамлекеттерде өткөн семинарларга катышып жүрүп жакшы эле тажрыйба топтодум.
"Миңкыял FM" радиосуна алгач ачылгандан баштап аралаштым. Продюсери Тынчтыкбек Кожобековдун сунушу менен келгем. 2007-жылы 1-январда саат 13.00дө Саламат Садыкованын "Кыргыз жери" деген ыры менен эфирдин тушоосу кесилди. Диджейлер агезде эфирге чыгалек кез. Бир жарым ай күндөп-түндөп Назира Асанкожоева эже менен радиодо ыр коюп, ырчыларды чакырып майрам кура берчүбүз. Бара-бара диджейлерге сынак жарыяланды. Тандалышты, жаш коллектив куралдык. Ошол жаңы түзүлгөн эле жылы биздин коллектив радио күнүндө 12 радио катышкан боулинг боюнча мелдеште 3 орунду алды. Көп өтпөй жылдын супер радиосу аталдык. Ушундай жаш, ишке чын дилден берилген кыз-жигиттер менен иштеп жатканыма абдан кубанычтамын. Ободо үн жаңыртуу менен бирге эле башка тармактарды да багынтып, турмуштук да ийгиликтерди жаратышууда. Айрым кыздарыбызды күйөөгө да берүүгө үлгүрдүк. Адам баласы ар кыл иштерди жасоого далалат кылып, колдон келишинче көп тараптуу болууга далалат кылышы керек. Жыл алмашкан сайын адам баласынын кыялы миң түрдүү. А бирок, "Миңкыял FM" радиосу тынбай сайрагандай, кыялдар орундалат!
"Бул радионун эң ыйлаагы мен элем"
Мектепти аяктап борбор калаага келгенче диджейликке болгон кызыгуу тургай, түшүнүк да жок болчу. Анткени, биз тарапта УКВ жыштыгында "Кыргыз радиосу" гана тартчу. Анда-санда өзбек радиолорун угуп калчубуз. Абитуриент кезден тарта эле кыргызча радиолорду тынбай тыңдап, андагы алып баруучулардын сөздөрүнө маани бере баштадым. Бара-бара ой кыялым өрчүп, диджейликке кызыгуум күчөдү. Ошол кезде "Кыргызстан обондорун" аябай көп уккангабы, эртедир-кечтир ушул радиодо иштейм" деген максатты койгом. Биринчи курсту аяктаган маалда аталган радиого кастинг жарыяланып калды. Бирок менин эркелеп сүйлөгөнүмдү жактырышпады. Айрым бир гезиттерде, азыркы жетекчим Тынчтыкбек Кожобековдун "Оймошоу" деген интернет порталында кабарчы болуп иштеп жүрдүм. Кийинчерээк Улуттук биринчи каналдын алдындагы "ТВ Академияга" барып, Алтынай Арстанбекова алып барган "Кабарат" берүүсүндө да кабарчылык милдетти аткардым. Ал ортодо "Кыргызстан обондору" радиосунда Эдил Эркинбаевдин колдоосу менен бир ай стажировкадан өттүм. Көп өтпөй тагдыр мени "Миң кыял FM" радиосуна алып келди. Алгачкы курамдан бери иштешип келатам. Көптөгөн жакшы нерселерди ушул ишимден алдым жана алып келем. Түз эфирде иш алпаргандыктан, адам кырдаалга жараша. Бирок дайым позитив менен азыктанып турууга туура келет. Анткени, музыкалык көңүл ачуучу радионун угарманынын талабы ошондой.
Жылдар өткөн сайын биз да чоңоюп келатабыз. Антпесе, алгач келгенимде өтө ыйлаак болчумун. Байкабай пульттан баскычты туура эмес басып алсам деле көзүмдөн дароо жаш куюлчу. Андайда баары мени сооротушчу. Жакында эле Улуттук университетти аяктап, дипломдуу журналист болдум. Эми буюрса, экинчи жогорку билимди экономика жаатында алып жатам. Келечекте кыргыздын керегине жараган белгилүү айым, бактылуу үй-бүлө куту, ден соолугу чың наристелердин апасы, намыстуу, эл жүгүн аркалаган ырыстуу мырзанын сүйүктүү жубайы болом. Балким, кийинчерээк эмгек жолум башка жактан уланып калса да, балапан куштай бул жаш жамаатты эч унутпайм.
Жазгүл ЖОЛДУБАЙ кызы: "Микрофонду өпкөнгө даярмын"
Жай ыргактагы сүйүү ырларын жактырам. Андай чыгармаларды укканымда оюма сонун ойлор, сонун сөздөр келет. Албетте, анын баары угармандарга багышталат. Армандуу арзуу ырлар таасиринен жандүйнөмдөн сөздөр өзүнөн өзү оргуштап чыга берет.
Чарчоо деген түшкө кирбейт. Студияга мен эс алганы кирем. Кээде түнөп да калган учурубуз кездешет. Бир күн иштебей калсам, микрофон, пультту кадимкидей сагынам. Андайда микрофонду өпкөнгө да даярмын. Ата-энем да кээде таарынгансып: "Жумуш, жумуш деп эле шашасың, биз менен бир күн чогуу отурсаң боло" деп калышат. Жумушту сүйүп, баарын таштап жумушка чуркаганыбыздан ошентип кээде үйдөгүлөргө да көңүл бурулбай калат. Жумуштан да кесиптештерди көргөнгө ашыгам. Анткени, биртуугандардайбыз. Ынтымактын чыңдалып турушуна жетекчилик да өз камын көрөт.
Кундуз КАЗЫБЕК кызы: "Сүйгөнүм да, жигитим да "Миңкыял"
Бул командага кошулганы жандүйнөм байый түштү. Мурда олуттуу кыздардын катарына кирсем, эми тамашакөйлүккө ээ болдум. Турмушумдагы бардык нерселер акыркы кезде дал ушул студия менен байланышкан. Курбуларым айтмакчы, жигитим да, сүйгөнүм да "Миңкыял FM".
Студия, микрофон, эфир биз үчүн наркотик сымал. Алпарчу эфир жок болсо да же жумушубузду аяктап деле студиядан чыккыбыз келбей, үйгө да узабай жүрө беребиз. УТРК имаратынан биздин радио тарапка алпарган тепкичтен эле коллективдеги жылуу маанайды туясың. Анан өзүң да жайдарылана ар күнү студияга кирип келесиң. Иштен өзгөчө заряд алабыз. Мунун баары кайра иштин өзүнө чагылат.
Жүрөктөн чыккан сөз гана кайра жүрөктөргө жетет деп коюшат эмеспи. Угармандар үчүн коюлган ар бир ырга өзүбүз кошо чөмүлүп, баш каарманына айланып, ал ырга үндөш кепти айтып келип, ошол эле убакта угарманды жайдары маанайга салууга жан үрөйбүз.
Акыл ЖЕҢИШБЕК уулу: "Угарманга витамин берип, мистикага ээрчитем"
Кыялга көп берилем. Ошол сансыз кыялдарымдын бири орундалып, "Миңкыял FM" радиосунда диджейликти аркалап келе жатам. Радиого келгени мага карата мурдагы тааныштарымдын көзкарашы өзгөргөнүн көп байкайм. Бирок, өзүмдө жеке дүйнөм, диджейлик чеберчилик жаатында өсүш гана болгону болбосо, мурдагы эле Акылмын. Досторумдун айтымында, мурдагыдан да шайыр боло түшүптүрмүн.
Эң алгач келгенимде бардык кесиптештерим мени кучак жая тосуп алышкан. Жаңы келди деп жаткырбагандын ордуна болгон билгендерин үйрөтүп турушчу. Бул "Миңкыял FM" радиосунун салтына айланган экен.
Эфирдин узактыгы 6-7 саат. Бирок чарчоо дегенди билбейсиң. Ооруп турсаң да студиядан айыга түшөсүң. Ал ушундай касиетке ээ. Ар бир күнү кесиптештериме кезигүүдөн ырахат алам. Бир күн бири-бирибизди көрбөй калсак, сагынышып калабыз.
Кесиптешим Жазгүл экөөбүз чогуу келгенбиз. Программаны да чогуу алпарсак деп жүрдүк эле, ал кыялыбыз да орундалып, жайында "Витамин" аттуу таңкы шоуну эки ай бою бирге алпардык. Улам жаңы сезон башталышында эфир "себетине" жаңы программалар кошулат. Бул күздө мен "Мистика" аттуу программаны сунуштап жатам. Бул 23.00дө башталып, анда биздин ырчылардын, өз угармандарыбыздын жеке башынан өткөн сырдуу окуялардан баяндалат.
"24 саат бою сайрап берем"
Ушул радионун босогосун аттаганымда эле атмосферасынан тарта жетекчилик, ар бир кесиптешим, жадагалса ушул студиянын өзү да мага аябай жаккан. Жетекчилик өзү жаш. Кесиптештерим андан да жаш. Демек, таттуу ой-чабыттар, ар кыл демилге, тамашалар, андан жаралган юморлор. Студияда иштин кызуусу менен кардың ач калганын да сезбейсиң. Эртең менен окуп, түштө жумушка шашам. Студияга киргени же музыка таасириненби, жаратылышта эс алып жүргөндөй сезимдерге батам. Энергия алам. Ал эми ал энергиядан угармандар менен бөлүшүүдөн артык бакыт жок.
Ар бир жаңырган ырга таасирлене калмайыбыз бар. Эгерде ободон патриоттук ыр кетип атса, анын таасиринде Кыргызстандын кооз жерлери көз алдыбызга тартылат. А балким сүйүү баяндалган болсо, жетелешкен жаштарды элестетип кетебиз. Ыр менен сөз аралыгында кетчү жинглдердин биринде "Жүрөгүмдүн жарымы сенсиң - "Миңкыял" деп айтылат. 24 саат бою сайратып койсо да мен тынбайт элем. Анткени, ушул радиого жүрөгүмдү арнап койгом. Эң биринчиден, жамаат жакшы болуп, кесибиңд сүйүп турсаң калганы кепке татыбайт экен. Ошондо гана жакшы ийгиликтер жаралат.
Даярдаган Айнагүл САПАРБЕК кызы
кыргыз тилиндеги гезит "Агым"
email • архив • редакция
Бакыт Бешимов кимден качкан?
Миллиондор кайда, Бакыт мырза?
Мылжың бийликке кылжың оппозициябы?
Мансап жолу партия тепкичинен турабы?
"Бахтыярды Зикирбаев атайын өлтүрүптүр"
100 млн. сомду КИМ "жутту"?
"Орто" баа алган ким?
Алкоагенттиктен алко эмес, акча жардам
"Омор Султанов өзүнүн ырларын өзү жакшы окуп алган акын"
Жапондордо да мүшкүл көп
"…Миң кыялды ким тыяр"
Бул жолу жаш ырчы Даниэль өзүнө "портрет" тартты.
Оюнда дайым "генерал", турмушта лидер ДАНИЭЛЬ
"Ушул адамга кезиккениме эч өкүнбөйм"
Албуут темпераменттен чыккан ашкере канкор
Издейм сени, арасынан элдердин...
Кимди ким соет болду экен?